Péter Pázmány

Péter Pázmány de Panasz (født 4. oktober 1570 i Nagyvárad i Ungarn - det senere Oradea i Romania, død 19. mars 1637 i Pozsony i Ungarn - Bratislava i det senere Slovakia) var en av den katolske kirkes kardinaler og filosof. Han var erkebiskop av Esztergom 1616–1637. Pázmány tilhørte jesuittordenen.
Liv og virke
Hans foreldre var kalvinister, men hans stemor var katolikk, og bidro til hans konversjon til katolisismen i 1583.

Biskop Pázmány, som var en av hovedkreftene i den katolske motreformasjonen, var en fremtredende predikant og briljant i sin språklige stil. Han har blitt ansett som grunnleggeren av det moderne ungarske skriftspråk. Pázmány publiserte flere polemiske skrifter mot protestantismen, grunnla mange katolske skoler og seminarer. 

Pázmány opptrådte også som kirkepolitiker til fordel for de katolske habsburgerne mot den protestantiske folkebevegelsen under Gábor Bethlen.

Han ble kreert til kardinal i 1778, med San Girolamo degli Schiavoni som tittelkirke.
 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Placido della Marra (1560-1620) *1595
 Kardinal Melchior Klesl  (1552-1630) *1614
 Kardinal Péter Pázmány (1570-1637) *1617catholic-hierarchy.org pazmany, lest 13. august 2022

 Referanser 

 Eksterne lenker 
 Péter Pázmány hos Catholic Encyclopedia (1913)  

Kategori:Ungarske katolske biskoper
Kategori:Ungarske kardinaler
Kategori:Ungarske jesuitter
Kategori:Renessansefilosofer
Kategori:Personer fra Oradea
Kategori:Linjen Rebiba